Venture Cup

Venture Cup er verdens største forretningsidékonkurranse, og arrangeres nå i Norge, Sverige, Danmark og Finland. Konkurransen har vært arrangert i Norge hvert år siden 1999. Hvert år deltar mange hundre team i konkurransen om å lage den beste forretningsplanen for en virksomhet.

I Norge har Venture Cup blitt arrangert av Start Norge i samarbeid med norske universiteter, høgskoler og McKinsey & Company, som eide konseptet siden 2004. Målsetningen for Venture Cup er å bidra til at nye virksomheter etableres i Norge. Venture Cup skal være den ledende, årlige forretningsidékonkurransen i Norge.

 Opprinnelse 
Venture Cup var opprinnelig en konkurranse for studenter i å lage den beste forretningsplanen. Konseptet ble først utarbeidet av McKinsey & Company, og en nasjonal finale ble første gang arrangert i Norge i 1999. Konkurransen var da allerede etablert i Danmark, Sverige og Finland. På det meste ble konkurransen arrangert i 30 land.

Venture Cup startet som et prosjekt i samarbeid med en rekke utdanningsinstitusjoner, men ble fra 2001 organisert som en stiftelse   med fire sentralt ansatte. Den fikk etterhvert problemer med finansiering på grunn av kapitaltørke i det private markedet. Tross iherdige redningsforsøk ble Venture Cup nedlagt i august 2003..

Både studentorganisasjonen Start Norge i samarbeid med Senter for entreprenørskap ved Norges teknisk-naturvitenskapelige universitet (NTNU) og Senter for entreprenørskap ved Universitetet i Oslo (UiO) ønsket å videreføre satsningen i egen regi. McKinsey satt imidlertid fortsatt på rettighetene til navnet Venture Cup, og stilte krav til at konkurransen skulle videreføres som et samarbeidsprosjekt mellom universitetene..

Venture Cup gjenoppsto allerede i januar 2004, da Start Norge, NTNU Senter for entreprenørskap, UiO Senter for entreprenørskap og McKinsey & Company kom til en felles enighet om at lærestedene skulle ha ansvaret for regionale konkurranser, mens Start Norge skulle ha ansvaret for Venture Cup Nasjonal Finale.

Start Norge har hatt ansvaret for den nasjonale finalen siden 2004, og har etterhvert også tatt en større rolle lokalt. Venture Cup har utviklet seg til å bli Norges største forretningsplankonkurranse for studenter. Nordisk sett er det verdens største, og er nå et kompetansehevingsprogram som har som formål å motivere, stimulere og gi kompetanse i entreprenørskap og det å starte egen virksomhet.

 Format 
Konkurransen er bygd opp i to faser.

FASE 1 – Regional finale: 
De lokale vinnerne møtes for å konkurrere om de to plassene (fra hver region) til den nasjonale finalen, i tillegg til å konkurrere om et større pengebeløp.

FASE 2 – Nasjonal finale:
Et storslått arrangement, som arrangeres samtidig med Start Norge sin Høstsamling. Det betyr at alle lokallagene er samlet denne helgen og følger begivenheten der flere hundre tusen kroner deles ut til de gruppene med de beste forretningsplanene.

 Regionene 

Det er lokallagene som har ansvar for å gjennomføre lokale og regionale finaler. Nasjonal Venture Cup koordinator i Start Norge har ansvar for at den nasjonale konkurransen blir gjennomført og skal sørge for å holde alle lokale og regionale koordinatorer oppdatert.

Venture Cup er delt opp i fire regioner: Nord, Midt, Sør-Vest og Øst.

Hver region må hvert år finne en regional koordinator i ett av lokallagene som er ansvarlig for å koordinere gjennomføringen av den regionale delen av Venture Cup.

 Venture Cup Nasjonal Finale 

 År Finale/Koordinator Vinner  Vinnerlag  Forretningsidé  Referanse  1999  Falanx Microsystems  Ukjent  3D-grafikk   2000  OptiNose  Per Gisle Djupesland, Helena Kyttari Djupesland, Trond Holand  Medisinering gjennom nesen  Oppfinnerfamilie med nese for suksess  2001  Fish Supply  Inge Henning, John Ingar Jenssen  Slepepose for frakt av levende fisk  Far og sønn til topps  2002  Vision Tester  Rolf Stangeland  Instrument for synstesting  Norges beste gründere Blikk for løsninger gav idé til synstester     2003  Byks  Anders Ytterland, Endre Kvalheim  Utaskjærs oppdrettsanlegg   2004 Trondheim Agromarin  Torbjørn Kristensen,Jostein Hansen  Organisk plantenæring  Trøndere gjorde rent bord i Venture Cup  2005 Oslo/Kristina Ersek Squarehead systems  Vibeke Jahr, Ines Hafizovic, Morgan Kjølerbakken   Retningsstyrt mikrofon   Norges lyse hoder  2006 Stavanger/Nils Henrik Stokke DeAmp AS Bjørn Fløtre, Pål Ove Henden, Ole-Christian Drage, Marius Tuft-Mathisen,Øystein Madsen,Stig Renolen,Stian Remaad  Lydabsorbsjon med fiberfrie materialer  I en klasse for seg   2007 Bergen/Nils Henrik Stokke Securo  Geir Jensen, Eivind Elnan, Aleksander Jensen, Marius Askautrud  Brannsikker lufteventil  Securo helt til topps   2008 Oslo/Erlend Franz Solvang Vonano  Thang van Vo  Solcelleteknologi  Vo vant Venture Cup for solcelleidé  2009 Trondheim/Mathias Aasvestad Cergis  Jørgen Mathisen, Erik Svensrud,  Erik T. Austbø, Morten Kjeldsen  Pumpeteknologi  Pumpeteknologi vant Venture Cup 2009   2010 Stavanger/Christopher Hoftun Stadt Aqua Systems  Kjell-Tore Honningsvåg, Geir Hovde  Reingjøringsløsning for fiskeoppdrettsmerder   2011 Grimstad/Christopher Hoftun Hoopla  Knut Hellik Kvale, Helge Lundsvoll Andersen, Nadeem Jabbar Qureshi, Eirik Djupvik Smedsrud  Billettsystem for arrangementer  Hooplas billettsystem til topps i Venture Cup, Nasjonal finale   2012 Oslo/Lars Tinglum Havtek  Ole Andreas Lo, Håvard Haraldsen, Sven Jørund Kolstø  Noe som skal hindre oppdrettsfisk i å rømme   2013 Trondheim/Fredrik Aabel Lowzow Aalberg Audio  Aleksander Torstensen 
Rune Aalberg Alstad

André Jonvik

Torkild Indstøy  Trådløs styring av effektpedaler til gitar  Stavangergutt vant gründerpris med gitar2014Stavanger/Øistein Sonstad Glucoset     2015Bodø/Iben ChristiansenFlowmotionJulie Bauge2016Bergen/Andreas Solibakke2017OsloBedrockCelina Hagen 
Espen SolheimInstrument for å kartlegge egenskaper i byggegrunn2018TrondheimCostailVetle Øyen
Vilde BerganMekanisk hale til cosplayere 

 Samarbeid med utdanningsinstitusjonene 

Venture Cup arrangeres i samarbeid med læresteder for høgere utdanning. I 2013 deltok følgende læresteder i Venture Cup:

Region Nord
 UiT - Universitetet i Tromsø
 UiN - Universitetet i Nordland

Region Midt
 HiNT - Høgskolen i Nord-Trøndelag
 HiST - Høgskolen i Sør-Trøndelag
 NTNU - Norges teknisk-naturvitenskapelige universitet 
 BI-Trondheim - Handelshøyskolen BI, avdeling Trondheim
 HiAls - Høgskolen i Ålesund

Region Sør-Vest
 UiB - Universitetet i Bergen
 HiB - Høgskolen i Bergen
 NHH - Norges handelshøyskole
 UiS - Universitetet i Stavanger
 UiA - Universitetet i Agder

Region Øst
 HiT - Høgskolen i Telemark
 NMBU - Norges miljø- og biovitenskapelige universitet
 UiO -  Universitetet i Oslo
 CK
 BI-Oslo - Handelshøyskolen BI, avdeling Oslo (Nydalen)

Region Innlandet

 LHMR - Høgskolen i Innlandet
 Gjøvik - NTNU Gjøvik

 Venture Cup som studietilbud 
En del læresteder integrerer Venture Cup i studietilbudet, ved å gi deltakelse i konkurransen status som eget entreprenørskapsfag (7,5 studiepoeng). 
Start Norge jobber aktivt for at flere skoler skal få dette tilbudet.

Følgende læresteder tilbyr i 2013/14 Venture Cup som eget fagtilbud med undervisning:
 NTNU - TIØ4250 - Entreprenørskap - Venture CUP

 Venture-finansierte bedrifter som har deltatt i Venture Cup 

Mange norske bedrifter som har deltatt i Venture Cup har seinere klart å tiltrekke seg venture-finansiering:
 Falanx (vant som Malaik 3D i 1999) - finansiert av Selvaag Venture Capital og Alliance Venture - It-investorer i kø  - kjøpt av ARM i 2006 for 200 millioner kroner  
 Optinose (vant i 2000) - finansiert av Avista Capital Partners med over 250 millioner kroner Optinose på Crunchbase 
 Boost Communications (deltok i 2001) - finansiert av Investinor og Norsk Innovasjonskapital 3 Boost Communications raises EUR 3.3 million in venture capital  
 New Index (deltok i 2003) - finansiert av ProVenture Seed  - kjøpt av Seiko Epson i 2011 - En ingeniørs drøm  
 Aptomar (vant som DeAmp i 2005) - finansiert av ProVenture Seed, Statoil Technology Invest og Investinor  
 Verdande (deltok som Volve i 2006) - finansiert av Energy Capital Partners, ProVenture Management, Investinor og Statoil Verdande i Crunchbase 
 Chapdrive (deltok i 2007) - finansiert av Northzone Ventures, Hafslund Venture, StatoilHydro Venture (Energy Capital Management), Viking Venture og Investinor - Chapdrive secures NOK 30m from Northzone et al  
 Hoopla (vant i 2011) - Leiv Eriksson Nyskaping, Adresseavisen AS og Bergens Tidende AS Eiere i Hoopla AS

 Noter 

 Referanser 

 Eksterne lenker 

Kategori:Næringslivsorganisasjoner